Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: – a földmûvelésügyi és vidékfejlesztési miniszter 28/2008. (III. 18.) FVM rendelete a zöldség-gyümölcs termelõi
Paragraph Index: 1450

c) Minden egyes szolgáltatásnyújtásra való jogosultságot adó engedélyezési eljárás, illetve szolgáltatásnyújtással szemben támasztott követelmény vizsgálatakor a következõkre kell figyelemmel lenni: a szolgáltatás nyújtására vonatkozó engedélyezési rendszer, illetve a szolgáltatás nyújtásával szemben támasztott követelmény csak abban az esetben tartható fenn, amennyiben ez megfelel a megkülönböztetésmentesség, a szükségesség, valamint az arányosság követelményének. Tehát elõször meg kell vizsgálni, hogy az önkormányzati rendelet nem tartalmaz-e diszkriminatív rendelkezést, illetve megfelel-e az egyenlõ bánásmód követelményének. Ki kell térni az adott korlátozás alóli mentességi, illetve kedvezményes esetek kontrollálására is, mivel az ilyen szabályozás is lehet diszkriminatív. Amennyiben a jogszabály tartalmaz diszkriminatív rendelkezés(eke)t, javaslatot kell tenni az állampolgárok közötti megkülönböztetés megszüntetésére. Ezután arra kell figyelemmel lenni, hogy az engedélyezési rendszerek, illetve korlátozó rendelkezések fenntartása szükséges-e, azaz indokolható-e az irányelv által elismert közérdekû céllal. Amennyiben nem, azok módosítására, illetve esetleges hatályon kívül helyezésére kell javaslatot tenni. H I V A T A L O S É R T E S Í T Õ 2008/23. szám Ezt követõen vizsgálni kell, hogy az engedélyezési rendszerek, illetve korlátozások arányosak-e, nem túlzóak-e, illetve az adott közérdekû cél nem érhetõ-e el más módon (pl. elõzetes engedélyezés helyett utólagos ellenõrzéssel). Az engedélyezések esetén szükséges megvizsgálni azt is, hogy az eljárási szabályok egyszerûek-e, biztosítják-e a gyors elbírálás lehetõségét. Számos esetben az engedélyezés kiváltható egyszerûbb eljárással, például bejelentési kötelezettség elõírásával. Ha a vizsgálat során az állapítható meg, hogy az adott rendelkezés megfelel a fent említett hármas követelménynek (megkülönböztetésmentesség, szükségesség, arányosság), illetve az adott rendeleti tárgykörre vonatkozó egyéb követelményeknek, a rendelkezést nem szükséges módosítani, az továbbra is fenntartható. Ugyanakkor, ha az adott norma nem felel meg az irányelvben elõírt követelményeknek, módosításuk vagy hatályon kívül helyezésük szükséges. Minden egyes önkormányzati rendelet esetében a fenti feladatokat kell elvégezni mindaddig, amíg valamennyi érintett rendelet vizsgálata le nem zárul.

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes